Pomoč za Enigmail: Urejanje pravil OpenPGP

# Pomoč za Enigmail

### Uporaba Urejevalnika pravil Enigmail: Uredi pravilo OpenPGP

V urejevalniku pravil lahko navedete privzete dejavnosti po uporabniku za omogočanje šifriranja, podpisovanje in PGP/MIME, ter določite, kateri ključ(i) OpenPGP naj bo(do) uporabljen(i). V tem pogovornem oknu lahko določite pravila za posameznega prejemnika ali za skupino prejemnikov z zelo podobnimi atributi.

- Nastavi pravila OpenPGP za: vsebuje e-poštne naslove za prejemnike (brez imen, torej le naslove, kot je `nekdo@neka.domena`). Določite lahko več e-poštnih sporočil, ločenih s presledkom. Tukaj neveden naslov lahko sestavlja le del domene, tako da se bo ujemalo vsako sporočilo na kateri koli naslov iz te domene, npr. `@neka.domena` omogoča ujemanje `francelj@neka.domena`, `nekdodrug@neka.domena`, `vsakdo@neka.domena` itn.
- Uporabi pravilo, če prejemnik ...: S tem spremenite ujemanje e-naslovov. Če je vnesenih več naslovov, bo nastavitev veljala za vse. Spodnji primeri temeljijo na `body@email.domain`, vnesenem v gornjem polju Pravila OpenPGP.
  - je enako: s to nastavitvijo se bo pravilo sprožilo le na e-sporočilih za `body@email.domain` (natančno ujemanje, ne razlikuje velikih/malih črk).
  - vsebuje: s to nastavitvijo se ujema vsak e-naslov, ki vsebuje tak niz, npr. `anybody@email.domain` ali `body@email.domain.net`
  - se začne z: s to nastavitvijo se ujemajo vsi e-naslovi, ki se začenjajo z ujemajočim nizom, npr. `body@email.domain.net`, `body@email.domain-name.com`.
  - se konča z: s to nastavitvijo se ujemajo vsi e-naslovi, ki se končujejo z ujemajočim nizom, npr. `anybody@email.domain`, `somebody@email.domain`.
- Nadaljuj z naslednjim pravilom za ujemajoči naslov
  Vključitev te funkcije vam omogoča določanje pravila, ne da bi morali navesti ID ključa v polje Uporabi naslednje ključe OpenPGP:, tako da je e-naslov uporabljen za preverjanje ključa ob času pošiljanja. Prav tako bodo procesirana tudi nadaljna pravila za iste naslove.
- Ne preverjaj nadaljnjih pravil za ujemajoči naslov
  Z vključitvijo te funkcije ustavite obdelavo vseh drugih pravil za ujemajoč(i) naslov(e), če je temu pravilu ustreženo; t.j. obdelava pravil nadaljuje z naslednjim prejemnikom.
- Uporabi naslednje ključe OpenPGP:
  Uporabite gumb Izberi ključ(e) ... za izbor ključev prejemnika, ki naj bodo uporabljeni za šifriranje. Tako kot pri gornjem dejanju ne bodo obdelana nobena druga pravila za ujemajoče naslove.
- Privzeto za podpisovanje: vključite ali izključite podpisovanje sporočil. S tem uporabite ali prekličete, kar ste določili v oknu sestavljanja sporočil. Vrednosti so:
  - nikoli: onemogočite podpisovanje, čeprav je morda omogočeno v oknu sestavljanja sporočila (preglasi druge vrednosti);
  - da, če je izbrano v sestavljanju sporočila: podpisovanje poteka v skladu z izbranim v oknu sestavljanja sporočila;
  - vedno: omogočite podpisovanje, četudi ni omogočeno v oknu sestavljanja sporočila;

Te nastavitve podpisovanja se uporabljajo za vsa pravila, ki se ujemajo. Če eno od pravil prepoveduje podpisovanje, sporočilo ne bo podpisano, ne glede na druga pravila, ki morda določajo vedno.

- Šifriranje: vključite ali izključite šifriranje sporočil. Dovoljene nastavitve in njihov pomen so enaki kot za podpisovanje sporočil.
- PGP/MIME: vključite ali izključite uporabo kodiranja sporočil PGP/MIME (RFC 3156). Če je PGP/MIME izključen, so sporočila kodirana z uporabo "medvrstičnega PGP". Dovoljene vrednosti in njihov pomen so enaki kot za podpisovanje sporočil.

Pravila se obdelujejo v zaporedju seznama v Urejevalniku pravil OpenPGP. Vsakič, ko se pravilo ujema s prejemnikom in ko vsebuje ID ključa OpenPGP, poleg uporabe navedenega ID ključa, se prejemnik ne obravnava več pri obdelavi naslednjih pravil.

Nadaljno pomoč najdete na strani nastavitev Enigmail po prejemniku.