Axuda de Enigmail: Editar regra OpenPGP

# Axuda de Enigmail

### Usando o Editor de regras de Enigmail Rules Editor: Editar regra OpenPGP

No Editor de regras, pode especificar configuracións predeterminadas por destinatario/a para a activación de cifrado, sinatura e PGP/MIME, e definir que chave(s) OpenPGP utilizar. Neste diálogo, pode especificar as regras para un único ou unha única destinataria, e para un grupo de destinatarios/as con atributos mois similares.

- Definiar regras OpenPGP para: Contén os enderezos de correo dos destinos (sen nomes, p.e. so un enderezo como `alguen@correo.dominio`). Pode especificar varios enderezos de correo, separados por espazos. O enderezo especificado aquí pode consistir só na parte do dominio de xeito que calquera enderezo deste dominio coincidirá, p.e. `@correo.dominio` funcionará con `calquera@correo.dominio`, `algun@correo.dominio`, `algunha@correo.dominio`, etc.
- Aplicar regra se o/a destinatario/a ...: Isto modifica a coincidencia dos enderezos de correo. Se se introducen múltiples enderezos, a configuración aplicaráselles a todos eles. Os seguintes exemplos están baseados en `calquera@correo.dominio` introducidos no seguinte campo de Regras OpenPGP.
  - É exactamente: con esta configuración, a regra só se dispara con correos a `calquera@correo.dominio` (exacto, coincidencia sensíbel a maiúsculas)
  - Contén: con esta configuración, calquera correo que conteña a cadea coincide p.e `son.calquera@correo.dominio` ou `calquera@correo.dominio.net`
  - Comeza por: con esta configuración, calquera correo que comece coa cadea coincidirá, p.e. `calquera@correo.dominio.net`, `calquera@correo.dominio-nome.com`.
  - Remata con: con esta configuración, calquera enderezo que remate coa cadea coincidirá, p.e. `soncalquera@correo.dominio`, `nonson.calquera@correo.dominio`.
- Continuar coa seguinte regra que coincida co enderezo
  Activando esta función permitirase definir unha regra sen ter que especificar un ID de chave no campo Usar as seguintes chaves OpenPGP:, de xeito que o enderezo se utilizar para buscar unha chave no momento do envío. Tamén se procesarán outras regras para o(s) mesmo(s) enderezos igualmente.
- Non comprobar outras regras para os enderezos que coinciden
  Activando esta función párase o procesamento de outras regras para un enderezo que xa coincidiu; p.e. o procesado de regras continúa co seguinte destinatario
- Usar as seguintes chaves OpenPGP:
  Use o botón Seleccionar chave(s).. para seleccionar as chaves dos/as destinatarios/as que utilizar para o cifrado. Como na anterior acción, non se procesan máis regras para enderezos que xa coincidiron.
- Predeterminado para sinatura: activa ou desactiva a sinatura de mensaxes. Isto afirmar ou anula o que especificou na ventá de composición de mensaxe. Os valores son:
  - Nunca: desactiva a sintaura, aínda que estea activada na ventá de composición da mensaxe (anula outros valores)
  - Si, se está seleccionado na Composición da mensaxe: deixa a sinatura tal e como se especificou na ventá de composición da mensaxe
  - Sempre: activa a sinatura, aínda que non estea activada na ventá de composición da mensaxe

Esta configuració de sinatura aplícase para todas as regras que coincidan. Se unha das regras desactiva a sinatura, a mensaxe non se asina, a pesar do que especifiquen outras regras Sempre.

- Cifrado: activa ou desactiva o cifrado de mensaxes. As configuracións permitidas e o seu significado é o mesmo que para a sinatura.
- PGP/MIME: activar ou desactivar o uso da codificación de mensaxes PGP/MIME (RFC 3156). Se PGP/MIME está desactivado, as mensaxes codifícanse usando "PGP en liña". Os valores permitidos e os seus significados son os mesmos que para a sinatura.

As regras son procesadas no orde mostrado na lista no Editor de regras OpenPGP. Cando unha regras coincide con un destinatario e contén un ID de chave OpenPGP, ademais de utilizar o ID de chave especificado, o destinatario non se utiliza para procesar máis regras.

Pode atopar máis información de axuda dispoñíbel na páxina de configuracións por-destinatario/a de Enigmail